Paul Prakash Saginala

Paul Prakash Saginala (Badvel, Andhra Pradesh, 1960ko azaroaren 28a) indiar elizgizon katolikoa da, 2025etik aurrera Cuddapahko apezpikua dena.

 Bizitza 
Paul Prakash Saginalak filosofia eta teologia ikasi zituen Poonamalleeko Jesusen Bihotz Guztiz Santuaren apaizgaitegian. Kazetaritzako diploma ere lortu zuen Delhiko Unibertsitatean. 1987ko apirilaren 27an apaiztu zen, Cuddapahko elizbarrutian inkardinatuta geratuz.

Apaiz-ordenazioa jaso ondoren, parrokietako apaiz eta irakasle gisa aritu zen 1994ra arte. 1994tik 1998ra, Teologia Biblikoa ikasi zuen Erromako Urbaniana unibertsitatean, teologian doktoretza lortuz. Ondoren, Erromako San Paulo ikastetxeko errektoreorde gisa aritu zen 2004ra arte. Indiara itzuli zenean, Proddaturreko parroko eta dekano izan zen 2008ra arte. 2008tik 2015era, eta berriro 2022tik aurrera, Teologia Biblikoko irakasle gisa irakatsi zuen Hyderabadeko San Joan eskualdeko apaizgaitegian. Bitartean, elizbarrutiko kuriako kantziler eta Masapeeko parroko gisa jardun zuen, Kadapa barrutian.

2025eko martxoaren 8an, Frantzisko aita santuak Cuddapahko apezpiku izendatu zuen. Urte bereko apirilaren 9an apezpiku-ordenazioa jaso zuen Maraipuramgo San Jose ikastetxean, Anthony Poolakardinalaren eskutik, kontsakratzailekideak Bali Gali eta Doraboina Moses Prakasam izanik. Prædicare et liberare leloa hautatu zuen.

 Ondorengotza apostolikoa 

 Erreferentziak 

 Kanpo estekak 

Kategoria:Indiako apezpikuak
Kategoria:Indiako katolikoak
Kategoria:Frantzisko aita santuak izendatutako apezpikuak
Kategoria:Delhiko Unibertsitateko ikasleak
Kategoria:XX. mendeko indiarrak
Kategoria:XXI. mendeko indiarrak